NEUVOSTON ASETUS (EY) N:o 1404/95,

annettu 15 päivänä kesäkuuta 1995,

tiettyjä teollisuustuotteita koskevien yhteisön tariffikiintiöiden avaamisesta ja hallinnoinnista ja tiettyjä kalastustuotteita koskevien yhteisön tariffikiintiöiden avaamisesta ja hallinnoinnista annettujen asetusten (EY) N:o 2878/94 ja (EY) N:o 915/95 muuttamisesta (kolmas sarja 1995)

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 28 artiklan,

ottaa huomioon komission ehdotuksen,

sekä katsoo, että

tiettyjen teollisuustuotteiden tuotanto yhteisössä on vuonna 1995 riittämätöntä yhteisön jalostusteollisuuden tarpeiden tyydyttämiseksi, tämän vuoksi näiden tuotteiden saatavuus yhteisössä on merkittävältä osin kolmansista maista tapahtuvasta tuonnista riippuvaista; olisi huolehdittava viipymättä kyseisten tuotteiden saatavuutta koskevista merkittävimmistä tarpeista yhteisössä mahdollisimman edullisin edellytyksin; olisi avattava tullittomat yhteisön tariffikiintiöt ajanjaksoksi, joka päättyy 31 päivänä joulukuuta 1995, sellaisille määrille, joilla ei vaaranneta kyseisten tuotteiden markkinoiden tasapainoa eikä yhteisön tuotannon käynnistämistä tai kehittämistä,

neuvosto on avannut asetuksillaan (EY) N:o 2878/94 (1) ja (EY) N:o 915/95 (2) vuodeksi 1995 yhteisön tariffikiintiöt tietyille teollisuus- ja kalastustuotteille, erityisesti enemmän kuin kuusi painoprosenttia hiiltä sisältävälle ferrokromille (järjestysnumero 09.2711), tuoreelle, jäähdytetylle tai jäädytetylle turskalle (järjestysnumero 09.2753), suolatulle, mutta ei kuivatulle turskalle (järjestysnumero 09.2765), katkaravuille (järjestysnumero 09.2773), turskan maksalla (järjestysnumero 09.2758), jäädytetylle surimille (järjestysnumero 09.2779) ja hokin fileille (järjestysnumero 09.2780),

tällä hetkellä käytettävissä olevista taloudellisista tiedoista voidaan päätellä, että kolmansista maista peräisin olevien kyseisten tuotteiden tuontitarpeet yhteisössä voivat ylittää edellä mainituissa asetuksissa vahvistetut määrät; tämän vuoksi olisi lisättävä edellä tarkoitettujen kiintiöiden määriä,

kaikille yhteisön tuojille olisi taattava erityisesti tasavertainen jatkuva mahdollisuus käyttää mainittuja kiintiöitä ja näitä kiintiöitä varten säädettyjen tullimäärien keskeytymätön soveltaminen kyseisten tuotteiden tuonnissa kaikkiin jäsenvaltioihin kiintiöiden täyttymiseen saakka, ja

yhteisön on itsenäisesti päätettävä tariffikiintiöiden avaamisesta, mutta mikään ei kuitenkaan estä sitä, että näiden kiintiöiden yhteisen hallinnon tehokkuuden varmistamiseksi jäsenvaltioille annetaan lupa lukea tosiasiallisia tuonteja vastaavat tarvittavat määrät kiintiöihin; tällainen hallinto vaatii kuitenkin tiivistä yhteistyötä jäsenvaltioiden ja komission välillä, ja komission on erityisesti voitava seurata kiintiöiden täyttymistä ja ilmoittaa siitä jäsenvaltioille,

ON ANTANUT TÄMÄN ASETUKSEN:

1 artikla

1. Jäljempänä kuvattujen tuotteiden tuontiin sovellettavat tullit suspendoidaan tämän asetuksen voimaantuloajankohdan ja jäljempänä olevassa taulukossa tarkoitetun päivämäärän väliseksi ajanjaksoksi kunkin tuotteen osalta ilmoitetuille tasoille ja ilmoitettujen yhteisön tariffikiintiöiden rajoissa.

>TAULUKON PAIKKA>

2. Korvataan asetuksen (EY) N:o 2878/94 1 artiklassa oleva taulukko järjestysnumeron 09.2711 osalta taulukolla seuraavasti:

>TAULUKON PAIKKA>

3. Muutetaan asetus (EY) N:o 915/95 seuraavasti:

a) korvataan 1 artiklan 1 kohdassa päivämäärä "30 päivä kesäkuuta 1995" päivämäärällä "31 päivä joulukuuta 1995";

b) korvataan liitteessä oleva taulukko taulukolla seuraavasti:

>TAULUKON PAIKKA>

>TAULUKON PAIKKA>

2 artikla

Edellä 1 artiklassa tarkoitettuja tariffikiintiöitä hallinnoi komissio, joka voi toteuttaa tarvittavat hallinnolliset toimenpiteet kiintiöiden tehokkaan hallinnoinnin varmistamiseksi.

3 artikla

Jos tuoja esittää jäsenvaltiossa vapaaseen liikkeeseen luovutusta koskevan ilmoituksen, jossa on hakemus etuuskohtelun myöntämisestä tässä asetuksessa tarkoitetulle tuotteelle, ja jos tulliviranomaiset vastaanottavat tämän ilmoituksen, kyseisen jäsenvaltion on luettava komissiolle antamallaan tiedonannolla tätä tarvetta vastaava määrä kiintiön määrään.

Kiintiöön lukemista koskevat hakemukset, joissa ilmoitetaan mainittujen ilmoitusten vastaanottamispäivä, on lähetettävä komissiolle viipymättä.

Komissio antaa luvan kiintiöön lukemiseen niiden ajankohtien mukaisessa järjestyksessä, joina kyseinen jäsenvaltion tulliviranomaiset ovat vastaanottaneet vapaaseen liikkeeseen luovutusta koskevat ilmoitukset, siinä määrin kuin jäljellä oleva määrä sen sallii.

Jos jäsenvaltio ei käytä kiintiöön luettuja määriä, sen on palautettava ne mahdollisimman pian vastaavaan kiintiöön.

Jos pyydetyt määrät ylittävät kiintiössä jäljellä olevan määrän, jako suoritetaan suhteessa hakemuksiin; komissio ilmoittaa jäsenvaltioille kiintiöön luetuista määristä.

4 artikla

Jokaisen jäsenvaltion on taattava kyseisten tuotteiden tuojille tasavertainen ja jatkuva mahdollisuus käyttää kiintiötä, jos jäljellä oleva määrä sen sallii.

5 artikla

Jäsenvaltiot ja komissio toimivat tiiviissä yhteistyössä tämän asetuksen noudattamisen varmistamiseksi.

6 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Luxemburgissa 15 päivänä kesäkuuta 1995.

Neuvoston puolesta

Ph. VASSEUR

Puheenjohtaja

(1) EYVL N:o L 304, 29.11.1994, s. 1

(2) EYVL N:o L 95, 27.4.1995, s. 1